戴珊

戴珊（），字廷珍，號松溪，江西饒州府浮梁縣人。民籍。明朝政治人物。

生平
父戴哻，官嘉兴教授。戴珊幼嗜学，江西鄉試第二十三名舉人，天顺八年（1464年）甲申进士，与刘大夏同年，十二月擢試監察御史《明宪宗纯皇帝实录卷之三十七》：成化二年十二月，授進士俞藎、郭瑞、龔晟、季琮、羅明、婁謙、江孟綸、劉鎡、鄺文、江泝、劉瑀、戴珊、邵智、行人王哲、知縣梁昉、監生姚明、李大綱為試監察御史。，五年九月復除四川道試御史，六年八月實授，督南畿学政。成化十四年（1478年）九月遷為陝西提學副使，二十年正月升浙江按察使，二十三年二月升福建右布政使，弘治元年（1488年）二月升福建左布政使，二年五月升都察院右副都御史、抚治郧阳等处，四年二月升刑部右侍郎，八年三月升刑部左侍郎，九年四月升為南京刑部尚書，十三年（1500年）六月改任左都御史。為官廉潔，有政聲，家无余积。多次告病乞休，奏章六上，孝宗優詔勉留，卒不得请，乃遣家人先归，自身待命。武宗嗣位，戴珊不敢輙言去，力疾视事，弘治十八年（1505年）十二月卒于任，贈太子太保，谥恭简《明史·卷一百八十三》：戴珊，字廷珍，浮梁人。父哻，由鄉舉官嘉興教授，有學行。富人數輩遣其奴子入學，哻不可。賄上官強之，執愈堅，見忤，坐他事去。珊幼嗜學，天順末，與劉大夏同舉進士。久之，擢御史，督南畿學政。成化十四年遷陝西副使，仍督學政。正身率教，士皆愛慕之。歷浙江按察使，福建左、右布政使，終任不攜一土物。弘治二年，以王恕薦擢右副都御史，撫治鄖陽。蜀盜野王剛流劫竹山、平利。珊合川、陝兵，檄副使朱漢等討擒其魁，余皆以脅從論，全活甚眾。入歷刑部左、右侍郎，與尚書何喬新、彭韶共事。晉府寧化王鍾鈵淫虐不孝，勘不得實，再遣珊等勘之，遂奪爵禁錮。進南京刑部尚書。久之，召為左都御史。十七年，考察京官，珊廉介不苟合。給事中吳、王蓋自疑見黜，連疏詆吏部尚書馬文升，並言珊縱妻子納賄。珊等乞罷，帝慰留之。御史馮允中等言：「文升、珊歷事累朝，清德素著，不可因浮詞廢計典。」乃下、蓋詔獄，命文升、珊即舉察事。珊等言：「兩人逆計當黜，故先劾臣等。今黜之，彼必曰是挾私也。苟避不黜，則負委任，而使詐諼者得志。」帝命上兩人事跡，皆黜之。已，劉健等因召對，力言蓋罪輕，宜調用。帝方向用文升、珊，卒不納。帝晚年召對大臣，珊與大夏造膝宴見尤數。一日，與大夏侍坐。帝曰：「時當述職，諸大臣皆杜門。如二卿者，雖日見客何害。」袖出白金賚之，曰：「少佐而廉。」且屬勿廷謝，曰：「恐為他人忌也。」珊以老疾數求退，輒優詔勉留，遣醫賜食，慰諭有加。珊感激泣下，私語大夏曰：「珊老病子幼，恐一旦先朝露，公同年好友，何惜一言乎？」大夏曰：「唯唯。」後大夏燕對畢，帝問珊病狀，言珊實病，乞憫憐聽其歸。帝曰：「彼屬卿言耶？主人留客堅，客則強留。珊獨不能為朕留耶？且朕以天下事付卿輩，猶家人父子。今太平未兆，何忍言歸！」大夏出以告珊，珊泣曰：「臣死是官矣。」帝既崩，珊以新君嗣位不忍言去，力疾視事。疾作，遂卒。贈太子太保，諡恭簡。。

家族
曾祖戴仲才。祖父戴嗣安，贈囗人。父戴士儀，府學教授。母吴氏。具慶下。兄戴璨（府同知）、戴璐。弟瑭、珷、㻞。《天順八年甲申科進士登科錄》

註釋

 延伸阅读 


參考書目
《明史》卷一百八十三

Category:明朝浙江按察使
Category:明朝福建布政使
Category:南京刑部尚書
Category:明朝左都御史
Category:景德鎮人
S
Category:諡恭簡